## Pravilnik o povjeravanju Hrvatskom autoklubu poslova jedinstvenog procesa osposobljavanja kandidata za vozače, organiziranja i provodenja vozačkih ispita i drugih poslova javnih ovlasti

### NN 24/1995 (10.4.1995.), Pravilnik o povjeravanju Hrvatskom autoklubu poslova jedinstvenog procesa osposobljavanja kandidata za vozače, organiziranja i provodenja vozačkih ispita i drugih poslova javnih ovlasti

# MINISTARSTVO PROSVJETE I ŠPORTA

Na temelju članka 205. stavka 1. u vezi s člankom 197.
stavkom 2. Zakona o slgurnosti na cestama ("Narodne novine",
broj 84/92, 5/93 i 26/93), ministar prosvjete i športa,uz suglasnost ministra
pomorstva, prometa i veza, donio je

## PRAVILNIK

### O POVJERAVANJU HRVATSKOM AUTOKLUBU POSLOVA JEDINSTVENOG PROCESA OSPOSOBLJAVANJA KANDIDATA ZA VOZAČE, ORGANIZIRANJA I PROVOÐENJA VOZAČKIH ISPITA I DRUGIH POSLOVA JAVNIH OVLASTI

Članak 1.

Hrvatskom autoklubu sa sjedištem u Zagrebu, Draškovićeva 25, povjeravaju
se poslovi jedinstvenog procesa osposobljavanja kandidata za vozače,
stručnog usavršavanja i stručnog nadzora, i to:

1. organiziranje i provođenje vozačkih ispita na teritoriju
Republike Hrvatske,

2. imenovanje i organiziranje rada komisija za provođenje vozačkih
ispita, te organiziranje i provođenje stručnog ispita za ovlaštene
ispitivače,

3. provjera stručne osposobljenosti instruktora vožnje, osoba
koje izvode nastavu iz predmeta Prometna i sigurnosna pravila i ovlaštenih
ispitivača,

4. provjera znanja vozača kojima je izrečena zaštitna
mjera u skladu sa zakonom;

5. obavljanje stručnih poslova u postupku utvrđivanja uvjeta
za rad autoškola,

6. stručni nadzor nad radom autoškola i drugih pravnih i fizičkih
osoba koje osposobljavaju kandidate za vozače i kod kojih se provode
vozački ispiti,

7. pružanje stručne pomoći autoškolama i drugim pravnim
i fizičkim osobama koje osposobljavaju kandidate za vozače,

Članak 2.

Hrvatski autoklub vodi dokumentaciju i evidenciju vezanu uz obavljanje
poslova iz članka 1. ovoga pravilnika u skladu sa zakonom i propisima
donesenim na temelju zakona.

Članak 3.

Sredstva za obavljanje poslova iz članka 1. i 2. ovoga pravilnika
Hrvatski autoklub osigurava iz vlastitih prihoda, iz naknade za obavljanje
poslova koji su mu ovim pravilnikom povjereni, te iz drugih izvora u skladu
sa zakonom.

Visina naknade za obavljanje poslova iz članka 1 točke
1. ovoga pravilnika jedinstvena je za teritorij Republike Hrvatske, a utvrđuje
ju Hrvatski autoklub, uz suglasnost ministra prosvjete i športa.

Članak 4.

Hrvatski autoklub uskladit će svoju djelatnost, unutarnje ustrojstvo
i opće akte s odredbama ovoga pravilnika u roku mjesec dana od dana
njegova stupanja na snagu.

Opće akte iz stavka 1. ovoga članka donosi organ upravljanja
Hrvatskog autokluba uz suglasnost ministra prosvjete i športa.

Članak 5.

Stupanjem na snagu ovog pravilnika prestaje važiti Pravilnik o ovlaštenjima
Hrvatskog auto-kluba i načinu osiguravanja sredstava za obavljanje
poslova koji su mu povjereni ("Narodne novine", broj 11/92).

Članak 6.

Ovaj pravilnik stupa na snagu osmoga dana nakon objave u "Narodnim
novinama".

Klasa: 602-10/95-01-105

Urbroj: 532-02-6/2-95-02

Zagreb, 27. veljače 1995.

Ministar

**Ljilja Vokić, prof.,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 24/1995-528